อยู่ดีๆก็เจ็บอกข้างซ้ายๆ หายใจไม่สุด และเริ่มเหนื่อยเวลาหายใจ หายใจแรง นอนตะแคงข้างซ้ายก็เจ็บเลยนอนตะแคงซ้ายไม่ค่อยได้ ยิ่งตอนนี้เป็นคออักเสบมีอาการไอร่วมด้วย เลยทำให้เจ็บอกทั้ง 2 ข้างเลย ตอนนี้อาการเจ็บอกด้านซ้ายเริ่มเป็นบ่อยๆบางทีเจ็บแล้วเจ็บไปถึงสะบักหลัง มีอาการปวดหัวแบบตึงๆตรงขมับและท้ายทอยร่วมด้วย อยากทราบว่าเกี่ยวกับอะไรคะ
สวัสดีค่ะ อาการเจ็บหน้าอกเกิดได้จากหลายสาเหตุอย่างกล้ามเนื้ออักเสบ เส้นประสาทอักเสบ หลอดเลือดหัวใจ เป็นต้น ในกรณีนี้อาการเจ็บหน้าอกสัมพันธ์กับท่าทางอาจเกิดจากกล้ามเนื้อหรือปอดมีความผิดปกติ อย่างไรก็ตาม ยังมีสาเหตุอื่นอีกที่ทำให้เกิดอาการเจ็บหน้าอก หายใจเหนื่อย ควรไปพบแพทย์เพื่อตรวจเพิ่มเติมรวมทั้งอาการปวดหัวด้วยค่ะ แพทย์อาจส่งตรวจเพิ่ม เช่น ตรวจเลือด เอกซเรย์ปอด ขอให้อาการดีขึ้นค่ะ